28/03/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
R. P. 15.240/2022 que aproba a concesión definitiva de subvencións do programa DP0029 dirixido a concellos e agrupacións de concellos de menos de 50.000 habitantes para financiar o gasto de persoal das oficinas de turismo durante o ano 2022

Por resolución de presidencia núm.5657 de 31 de xaneiro de 2022, cuxo extracto foi publicado no BOP de 7 de febreiro, procedeuse a aprobar a convocatoria DP0029 do programa de subvencións dirixido a concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o ano 2022, abrindo un prazo ata o 19 de febreiro de 2022 para presentar solicitudes. Transcorrido o prazo marcado na convocatoria, 58 entidades envían solicitudes para ser beneficiarias deste programa de subvencións. A totalidade das solicitudes referidas neste informe foron presentadas dentro do prazo establecido na convocatoria e cumpren cos requisitos establecidos nela. As subvencións aboaranse despois da correcta xustificación dos gastos de contratación de persoal das oficinas de turismo, que deberán axustarse ao disposto nas bases desta convocatoria máis no Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo. De non ser así, non se dará por xustificada a subvención. Vistos os antecedentes sinalados, así como as disposicións legais de aplicación, e os informes dos servizos de Promoción económica, turismo e emprego e Fiscalización, 1º.- Aprobar a concesión das seguintes subvencións correspondentes ao programa DP0029 dirixido a concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o ano 2022.2º.- Dispor o gasto das subvencións concedidas con cargo á aplicación orzamentaria 0510/4321/46201, fase A número de operación 220220005895.1. 3º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 24 de marzo de 2022 O presidente A secretaria xeral Valentín González Formoso Amparo Taboada Gil